КОМИ РЕСПУБЛИКАСА ЮРАЛЫСЬЛÖН ИНДÖД

**«Коми Республикаса канму власьт орган, Коми Республикаса канму орган да Россия Федерацияса гражданин костын велöдчöм вылö Коми Республикаса канму гражданскöй служба водзö вылö нуны кöсйысьöмöн сёрнитчöм кырымаланног йылысь» Коми Республикаса Юралысьлöн 2010 во кöч тöлысь 7 лунся 129 №-а Индöд збыльмöдан мераяс йылысь**

«Коми Республикаса канму власьт орган, Коми Республикаса канму орган да Россия Федерацияса гражданин костын велöдчöм вылö Коми Республикаса канму гражданскöй служба водзö вылö нуны кöсйысьöмöн сёрнитчöм кырымаланног йылысь» Коми Республикаса Юралысьлöн 2010 во кöч тöлысь 7 лунся 129 №-а Индöд серти шуа:

1. Урчитны, мый Коми Республикаса канму власьт орган, Коми Республикаса канму орган (водзö – Коми Республикаса канму орган) содтöд мынтö Россия Федерацияса гражданинлы, кодi кырымалiс Коми Республикаса канму органкöд велöдчöм вылö сёрнитчöм «Коми Республикаса канму власьт орган, Коми Республикаса канму орган да Россия Федерацияса гражданин костын велöдчöм вылö Коми Республикаса канму гражданскöй служба водзö вылö нуны кöсйысьöмöн сёрнитчöм кырымаланног йылысь» Коми Республикаса Юралысьлöн 2010 во кöч тöлысь 7 лунся 129 №-а Индöд серти, (водзö – гражданин) канму академическöй стипендиялöн, мый урчитöма студентъяслы, кодъяс велöдчöны вылыс тшупöда уджсикасö велöдан федеральнöй канму учреждениеясын лунся формаын, 50 прöчент мында.

2. Вынсьöдны Россия Федерацияса гражданинлы, кодi кырымалiс Коми Республикаса канму власьт органкöд, Коми Республикаса канму органкöд велöдчöм вылö сёрнитчöм, содтöд сьöм мынтанног содтöдын индöм серти.

3. Урчитны, кор Коми Республикаса канму орган оз кöсйы кырымавны гражданинкöд срочнöй служебнöй контракт гражданинöн вылыс тшупöда уджсикасö велöдчöм йылысь канму сикаса документ босьтöм бöрын, сэки Коми Республикаса канму орган татшöм öткажитöм йылысь юöр гражданинлы ыстан лунсянь 30 календарнöй лунысь оз сёрджык мынтö гражданинлы кык чина оклад мында öтчыдысь мынтöм сьöм, мый урчитöма Коми Республикаса канму гражданскöй службалöн чин серти, мый вежöм урчитöма велöдчöм вылö сёрнитчöмын, кодöс кырымалöма Коми Республикаса канму орган да гражданин костын, а сiдзжö тайö чин серти урчитöм быд тöлысся сьöма ошкöм.

 Коми Республикаса канму орган служебнöй контракт, мый урчитöма тайö пунктса медводдза абзацöн, кырымавны öткажитöм йылысь гражданинлы юöртö гижöдöн 10 уджалан лунысь оз сёрджык сы лунсянь, кор гражданин шыöдчис Коми Республикаса канму органö сыкöд срочнöй служебнöй контракт кырымалöм йылысь.

4. Тайö шуöм збыльмöдöмкöд йитчöм рöскод сьöмöн могмöдöны сьöмкуд ассигнованиеяс тшöт весьтö, мый урчитöма та вылö Коми Республикаса республиканскöй сьöмкудйын.

Коми Республикаса Юралысь В.Гайзер

Сыктывкар

2011 вося рака тöлысь 21 лун

63 №

ВЫНСЬÖДÖМА

Коми Республикаса Юралысьлöн

2011 во рака тöлысь 21 лунся 63 №-а Индöдöн

( содтöд)

Россия Федерацияса гражданинлы, кодi кырымалiс Коми Республикаса канму власьт органкöд, Коми Республикаса канму органкöд велöдчöм вылö сёрнитчöм, содтöд сьöм

**МЫНТАННОГ**

1.Россия Федерацияса гражданинлы, кодi кырымалiс Коми Республикаса канму власьт органкöд, Коми Республикаса канму органкöд (водзö – Коми Республикаса канму орган) велöдчöм вылö сёрнитчöм «Коми Республикаса канму власьт орган, Коми Республикаса канму орган да Россия Федерацияса гражданин костын велöдчöм вылö Коми Республикаса канму гражданскöй служба водзö вылö нуны кöсйысьöмöн сёрнитчöм кырымаланног йылысь» Коми Республикаса Юралысьлöн 2010 во кöч тöлысь 7 лунся 129 №-а Индöд серти, (водзö – гражданин) урчитöны содтöд сьöм мынтöм сы могысь, медым гражданинлы, кодi кырымалiс Коми Республикаса канму органкöд велöдчöм вылö сёрнитчöм (водзö – сёрнитчöм) да кодъяс велöдчöны вылыс тшупöда уджсикасö велöдан канму учреждениеясын лунся формаын сетны канмусянь отсöг.

2. Содтöм мынтöмсö урчитöны Коми Республикаса канму органлöн инöда актöн сёрнитчöм кырымалан тöлысь бöрын мунысь тöлыссянь.

Содтöд сьöм мынтöм дугдöны мынтыны Коми Республикаса канму органлöн инöда актöн сiйö тöлыссянь, мый мунö канму органкöд срочнöй служебнöй контракт гражданинлöн кырымалан тöлысь бöрын либö сiйö тöлысь бöрын, кор Коми Республикаса канму орган ыстiс гражданинлы сыкöд срочнöй служебнöй контракт кырымавны öткажитöм.

3. Содтöд сьöм мынтöмсö вуджöдöны гражданинлöн банкса тшöт вылö, кодöс восьтöма кредитнöй организацияын, быд тöлысь сёрнитчöмлöн вына тöлысь бöрын тöлысьлöн 25 лунысь оз сёрджык да дугдöны мынтынысö тöлыссянь, мый мунö сёрнитчöм киритöм тöлысь бöрын.

Вудж. Коснырева Е.Г., 4006 пас